208 
lige i yeiret“. Skal dette forstaas efter Ordene, ligger det vel 
nærmest at tro, at Fjærene i deres fulde Længde staa paa Kant, 
og (da de skulle hvile paa Inderfanens Kant) vende den Flade, 
som egenlig er Undersiden, lige udad. Oversiden lige indad; i 
ethvert Tilfælde kan det neppe lægges Læserne til Last, om de 
antage dette for Meningen. 
Imidlertid vilde en slig Stilling af Fj ærene unægtelig være 
paafaldende; jeg er derfor tilbøjelig til at formode, at Forfatteren 
ikke vil have Ordene saaledes forstaaede, og i alle Tilfælde har 
jeg ved i Anledning af hans Artikel at efterse Forholdet saavel 
paa Fjærsiden som paa Kjødsiden af Skindene ikke fundet noget i 
den Grad usædvanligt i Fjærenes Stilling eller Leje. De ere fæstede 
i Huden med deres Poser paa samme Maade som de øvrige Skulder- 
fjær, og ganske tæt op til hinanden saaledes, at den ene af dem, 
den største, med sin Underside dækker og rager lidt ud over Over¬ 
siden af den anden, samt at begges rette Fj ærspidser ligge fladt 
ind paa de inderste, segelformige Armsvingfjær, ganske som von 
Wright siger, og saaledes at tillige den ejendommelige, af Yder¬ 
fanen dannede Spids stikker skraat frem udad og opad, fordi dette 
Stykke af Tderfanen er meget bredere end Nabofjærene og tillige, 
paa Grund af Skaftets Krumning noget hvælvet forfra bagtil, og 
fordi endelig Yderfanens enkelte Straaler i dette Stykke krumme 
sig lidt opad, saa at man fra Siden af ser ind under den af Y^der- 
fanen dannede Spidse. Paa intet af de grønlandske Exemplarer, 
som jeg har havt Lejlighed til at undersøge, har Yderfanens Spids 
hævet sig højere i Vejret end paa v. Wrights Figur, der jo er 
tegnet efter et Exemplar, som maa antages at stamme fra østligere 
Egne og navnlig fra saadanne, hvorfra vel snarest de enkelte 
Konge-Ederfugle komme, som i Ny og Næ vise sig ved de danske 
Kyster. Naturligvis maa det ved Spørgsmaalet om de omtalte Fjærs 
Stilling ikke glemmes, at jeg aldrig har havt Lejlighed til at se og 
undersøge nogen nylig død Fugl; men paa Skind, som jeg har 
blødgjort eller opblødt, har jeg ikke formaat uden med Vold at 
give de særegne Skulderfjær nogen anden Eetning end den ovenfor 
